《汴河十二韵》
唐代·许棠

昔年开汴水，元应别有由。或兼通楚塞，宁独为扬州。

直断平芜通，横分积石流。所思千里便，岂计万方忧。

首甚资功济，终难弭宴游。空怀龙舸下，不见锦帆收。

浪倒长汀柳，风欹远岸楼。奔逾怀许竭，澄彻泗滨休。

路要多行客，鱼稀少钓舟。日开天际晚，雁合碛西秋。

一派注沧海，几人生白头。常期身事毕，于此泳东浮。

作者简介：许棠（生卒年不详），字文化，唐代诗人。咸通十二年，进士及第，曾为江宁丞。后辞官，潦倒以终，为“咸通十哲”之一。